OpenLLM-France/wikimedia huggingface dataset:
# Eleccions regionals de Sicília de 2006

Les eleccions regionals per a renovar l'Assemblea Regional de Sicília se celebraren el 28 de maig de 2006.
| Regió | Candidats | Candidats | Candidats | President sortint |
| Regió | L'Unione | Casa de les Llibertats | Aliança Siciliana | President sortint |
| Sicília | Rita Borsellino 1.078.179 (41,64%) | Salvatore Cuffaro 1.374.706 (53,09%) | Nello Musumeci 136.545 (5,27%) | Salvatore Cuffaro (Casa de les Llibertats) |
← Eleccions regionals de Sicília, 2006 → :
| Partits | vots | % | escons |
| Casa de les Llibertats | | | |
| Forza Italia (FI) | 471.634 | 19,2% | 17 |
| UDC | 319.349 | 12,98% | 11 |
| Moviment per l'Autonomia - Nova Sicília (Mpa-NS) | 308.219 | 12,5% | 10 |
| Alleanza Nazionale (AN) | 259.927 | 10,6% | 10 |
| L'Aquilone Llista del Presidente | 139.344 | 5,7% | 6 |
| Fiamma Tricolore | 8.528 | 0,4% | - |
| Democràcia Cristiana per l'Autonomia | 6.530 | 0,3% | - |
| President electe (Cuffaro) | | | 1 |
| Total Casa de les Llibertat | 1.513.531 | 61,5% | 55 |
| L'Unione | | | |
| Demòcrates d'Esquerres (DS) | 344.511 | 14,0% | 15 |
| La Margherita (DL) | 295.762 | 12,0% | 15 |
| Units per Sicília | 127.947 | 5,2% | 4 |
| Rita Il mio impegno per la Sicilia | 119.177 | 4,8% | - |
| Candidat presidente 2n classificat (Borsellino) | | | 1 |
| Total L'Unione | 887.397 | 36,1% | 35 |
| Aliança Siciliana | 59.380 | 2,4% | - |
| Total | 2.460.348 | | 90 |
Fonts: Ministeri del l'Interior, ISTAT i Assemblea Regional Siciliana
# Elle (desambiguació)

«Elle» té aquests significats:
* Elle (revista), revista d'àmbit mundial sobre temes de moda, bellesa, salut i entreteniment
* Elle (pel·lícula), pel·lícula germano-francesa de 2016 dirigida per Paul Verhoeven
* Elle (pronom proposat), proposta de pronom personal neutre de la tercera persona en castellà
* Nom en castellà del dígraf ll
# Els Banys Vells

Els Banys Vells és una obra de les darreres tendències de Banyoles (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Bar-restaurant situat en un entorn natural i envoltat d'arbres i un llac. El programa inclou un edifici i una topografia artificial construïda a partir de successives seccions. A manera de copes d'arbres, unes cobertes en forma de vaixell invertit permeten el pas de la llum a l'interior de la construcció. El seu perímetre és de fusta, mentre que els murs antics es mantenen per als vestuaris, lavabos i magatzems del bar. Bar i restaurant es troben a l'aire lliure, motiu pel qual els espais tancats tenen unes dimensions molt petites.

## Referències

* ↑ «Els Banys Vells». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# Uromys rex

Uromys rex és una espècie de mamífer rosegador de la família dels múrids. És endèmic de l'illa de Guadalcanal (Salomó), on viu a altituds d'entre 20 i 60 msnm. El seu hàbitat natural són els boscos primaris tropicals humits. Està amenaçat per la desforestació i la transformació del seu medi en camps de conreu. El seu nom específic, rex, significa 'rei' en llatí.

## Referències

* ↑ Helgen, K.; Leary, T.; Wright, D. Uromys rex. UICN 2016. Llista Vermella d'espècies amenaçades de la UICN, edició 2016, consultada el 10 desembre 2017.
* ↑ Entrada «Uromys» d'Animalia (en anglès).
# Turner

«Turner» té aquests significats:
* Geografia:
** Turner (Oregon), població d'Oregon, Estats Units
** Turner (Maine), població de Maine, Estats Units
* Biografies:
** Alex Turner (Sheffield, 1986), vocalista i guitarrista anglès
** Alfred Jefferis Turner (Canton, 1861 - Brisbane, 1947), pediatre i entomòleg australià
** Edward Turner Bennett (Hackney, 1797 - 1836), zoòleg i escriptor anglès
** Edward Raymond Turner (1873-1903), fotògraf, inventor i cineasta anglès
** Eva Turner (Werneth, Oldham, Gran Manchester, 1892 — Londres, 1990), soprano anglesa
** George Turner (1916 - 1997), novel·lista de ciència-ficció australià
** Jack Turner (pilot) (1920), pilot automobilístic estatunidenc
** Joe Turner (1911-1985), cantant de blues estatunidenc
** Joseph Mallord William Turner (1775-1851), pintor romàntic anglès
** Lana Turner (1921, Wallace, Idaho - 1995), actriu estatunidenca
** Nat Turner, esclau protagonista de la revolta que influí a la Guerra Civil Nord-Americana
** Ted Turner (1938), magnat dels mitjans de comunicació estatunidenc
** Tina Turner (1939, Bronswville, Tennessee), cantant estatunidenca
** Victor Buller Turner (1900 – 1972), militar de l'exèrcit britànic
** Lesley Turner Bowrey (Trangie, 1942), tennista australiana
* Miscel·lània:
** Turner (constructor), constructor de cotxes de competició estatunidenc
** Turner Classic Movies, canal de televisió per cable
** Turner Network Television, cadena de televisió per cable estatunidenca
** Premi Turner, esdeveniment anual on es concedeix un guardó a un artista britànic menor de 50 anys
** Síndrome de Turner, trastorn causat per un defecte en nombre de cromosomes sexuals
# Turnagra de l'illa del Nord

La turnagra de l'Illa del Nord (Turnagra tanagra) és un ocell extint de la família dels oriòlids (Oriolidae).

## Hàbitat i distribució

Habitava l'illa del Nord de Nova Zelanda a un hàbitat poc conegut.

## Referències

* ↑ «Turnagra de l'illa del Nord». Cercaterm. TERMCAT, Centre de Terminologia. Rev. 10/05/2023(català)
# Ventura Pascual i Beltran

Ventura Pascual i Beltran (Xàtiva, 1873-1953) era un historiador, poeta i mestre valencià.
Com a historiador, va contribuir decisivament a la consciència dels xativins sobre la seua història escrivint més de 80 treballs, la majoria editats a Xàtiva. Escrigué també per a la premsa local i per al butlletí del "Círculo de obreros católicos".
Pel que fa a la literatura, va escriure poesia en català i també en castellà, i rebé nombrosos premis a Barcelona, Tortosa, als Jocs Florals de Lo Rat Penat, a Xàtiva, Benimaclet i Cartagena.
Com a mestre destacà per ser partidari de l'ensenyament en valencià juntament amb l'ensenyament amb el castellà. Segons Pascual, era impossible que els alumnes aprengueren bé el castellà sinó coneixien la seua llengua també. A aquesta postura l'anomenà valencianisme pedagògic i l'exposa en el seu assaig breu El Valenciano en las escuelas y la vida social, que va publicar el 1918 acompanyat del breu escrit en català Postals Valencianes.

## Vegeu també

* Extermini de Xàtiva.
* Francesc de Paula Martí Mora.

## Bibliografia

* El Valenciano en las escuelas y la vida social, Imprenta Virgen de la Seo, 1918, edició fac-símil amb estudi introductori de Vicent Torregrosa de Matéu Editors, Xàtiva, 2007.
* Datos para la historia del exterminio de Játiva, 1925, edició fac-símil, Amics de La Costera, Xàtiva, 2007.
* Játiva biográfica, en tres volums, el darrer de 1931.
* Un ilustre setabense, desconocido en Játiva, celebrado en América: D. Rafael Minvielle Lamaneta, 1942.
* Acerca de Alejandro VI, 1943.

## Referències

* ↑ «PASCUAL Y BELTRÁN, Ventura (1873-1953)». ayto-xativa.es. [Consulta: 23 març 2019].
# Ventura Porta i Rosés

Ventura Porta i Rosés (nascut a Barcelona, 1917 - 25 de juliol de 1983) va ser un escriptor i guionista radiofònic català. També va escriure obres de teatre i contes.
El 1941 obté el primer premi en el Concurs Nacional d'Art Radiofònic, organitzat per Ràdio España de Barcelona. Va escriure dues biografies dedicades a Mossèn Cinto Verdaguer, guardonada per la Diputació de Barcelona, i a Ausiàs Marc, guardonada per l'Ajuntament de Gancia.

## Teatre

* 1959. Les peripècies d'en Justí. Premi La Faràndula de Sabadell.
* 1960. L'àmfora. Comèdia en quatre quadres. Premi Joan Santamaria de teatre. Estrenada al teatre Romea de Barcelona, dins el cicle del Teatre Llatí.
* 1964. Quan no sigui amb tu. Comèdia en quatre guadres.
* 1969. Viatge de nuvis. Comèdia en cinc postals, un pròleg i un epíleg.
* 1970. Un pagès de Barcelona. Comèdia en un pròleg i tres actes.
* 1971. Funció al Liceu. Comèdia en 9 quadres.
* 1978. No totes les flors són de plàstic. Comèdia en tres actes.
* 1980. Dies clars vora l'estany. Obra en dues parts i un epíleg.
* 1984. Criatura meva!. comèdia en dues parts
* 1986. El rastre de la guineu. Comèdia en dues parts i quatre temps.
# Els barrufets negres

Els barrufets negres (en el francès original, Les Schtroumpfs noirs) és el primer còmic de la sèrie Els barrufets, escrita i dibuixada per Peyo. Es va publicar el 1959.

## Argument

El Poble Barrufet viu en pau i harmonia. Però un dia, un Barrufet és picat per una mosca Bzz i pateix una estranya mutació: es torna de color negre, redueix tot el seu vocabulari a la paraula "Nyac" i només té una obsessió: mossegar les cues dels altres Barrufets, que també es tornen negres i mosseguen més Barrufets. Un grup cada vegada més reduït de barrufets, comandats pel Gran Barrufet, fa front a l'epidèmia de barrufets negres.
Segons s'explica a l'inici del còmic Els barrufets i l'ou, el caràcter del Barrufet Rondinaire comença arran la mossegada de la mosca Bzz.

## Trajectòria editorial

Es va publicar per primera vegada en el núm 1107, corresponent al 2 de juliol de 1959, de la revista Spirou, com el primer d'una col·lecció de minirelats inclosos a la revista fins a 1975.
Posteriorment va ser redibuixada i publicada el 1963 a un àlbum homònim, que compartia amb El lladre de barrufets i El barrufet volador.
Editorial Base ha publicat el còmic en català.
Per evitar que el còmic s'entengués com racista, en l'edició dels Estats Units es va canviar el color als barrufets infectats, sent morats o porpres en lloc de negres. En l'Episodi 24 de la sèrie de dibuixos animats també se'ls va donar aquest color.

## Valoració i influències

Els barrufets negres és una de les obres més polèmiques de Peyo, amb acusacions de xenofòbia i colonialisme incloses, que com ja es va dir més amunt, van portar a canviar el color dels barrufets infectats en algunes edicions.
Alguns estudiosos del cinema de zombis destaquen per contra les similituds entre l'argument de Els barrufets negres i el de la pel·lícula La nit dels morts vivents (1968) de George A. Romero, que va presentar un nou arquetip de zombi que seria després utilitzat en altres obres de ficció. Fins a aquesta pel·lícula, els personatges es convertien en zombis pel vudú, i eren dominats per un bruixot, però des de Romero, moltes obres narren plagues de zombis que encomanen als vius, i es tornen violents, irracionals i descontrolats, com els barrufets negres. Per això, aquesta còmic podria ser una de les obres precursores del subgènere de plagues de zombis caníbals.

## Referències

* ↑ Les mini récits Arxivat 2012-11-22 a Wayback Machine., "Tout sur le journal de Spirou".
* ↑ Les mini-récits de Spirou, "BDoubliées".
* ↑ Còmic en català
* 1 2 3 4 'Toe Tags' Los zombis de George A. Romero El Mundo, 7 d'octubre de 2010
* ↑ The Purple Smurtfs en Internet Movie DataBase
* ↑ Hermosillo, Antonio (15/01/2008). Los Pitufos 'invadirán' 20 ciudades europeas con motivo de su 50 aniversario, "El Mundo".
* ↑ Reportaje:ZOMBIS El monstruo de la crisis, Guillermo Abril en El País, 9 d'octubre de 2011

## Enllaços externs

* Lloc web oficial d'Els barrufets (anglès)
# Uden

Uden és un municipi de la província del Brabant del Nord, al sud dels Països Baixos. L'1 de gener del 2009 tenia 40.517 habitants repartits sobre una superfície de 67,59 km² (dels quals 0,49 km² corresponen a aigua). Limita al nord amb Landerd i Mill en Sint Hubert, a l'oest amb Bernheze i al sud amb Veghel, Boekel i Sint Anthonis

## Centres de població

* Nistelrode
* Odiliapeel
* Reek
* Schaijk
* Uden
* Volkel
* Vorstenbosch
* Zeeland

## Ajuntament

El consistori és format per 27 regidors, repartits:
* SP – 6
* CDA – 5
* Jong Uden – 4
* VVD - 4
* Leefbaar Uden - 3
* PvdA - 3
* Gewoon Uden - 2

## Enllaços externs

* www.uden.nl Arxivat 2020-11-01 a Wayback Machine.
Viccionari
# Universitat Estatal Wayne

La Universitat Estatal Wayne (en anglès: Wayne State University) (WSU) és una universitat de Detroit, Michigan. Wayne té al voltant de 32.000 estudiants, en més de 400 programes acadèmics, en 13 escoles i col·legis. El campus principal, amb una superfície de gairebé 200 acres, acull uns 100 edificis. És una de les 100 universitats més grans dels Estats Units.

## Referències

* ↑ About
* ↑ «Wayne State overtakes MSU, UM climbs in U.S. News Best Law Schools ranking», 16-03-2016.
# Txeriómuixki (Uliànovsk)

* Per a altres significats, vegeu «Txeriómuixki».
Txeriómuixki (en rus: Черёмушки) és un poble de l'óblast d'Uliànovsk, a Rússia, que en el cens del 2010 tenia 280 habitants. Pertany al districte d'Inza.

## Referències

* ↑ «Энциклопедия Ульяновской области: Забалуйка».
# Eric Burdon

Eric Burdon (Walker, 11 de maig de 1941) és un cantautor i actor anglès. Anteriorment va ser el vocalista de la banda de rhythm and blues i rock The Animals i de la banda de funk War. És considerat com un dels cantants més distintius de la invasió britànica amb la seva profunda i poderosa veu de blues-rock. També és conegut per les seves actuacions escèniques agressives.
El 2008, va ocupar el lloc 57 a la llista de Rolling Stone Els 100 millors cantants de tots els temps.

## Referències

* ↑ «Soul of a Man: The Story of Eric Burdon», 28-01-2009. Arxivat de l'original el 15 juny 2011. [Consulta: 24 abril 2014].
* ↑ Anthony, T. (2007) Chasing the Rising Sun: The Journey of an American Song, Simon & Schuster, Nova York, p. 144, 146
* ↑ «100 Greatest Singers». Rolling Stone, 27-11-2008. Arxivat de l'original el 29 d’abril 2012. [Consulta: 24 abril 2014].
# Victor Dejeante

En Victor Dejeante (París, 28 de desembre del 1850 - París, 7 de desembre del 1927) fou un sindicalista i polític francès que va fundar la Société générale des ouvriers-chapeliers de France, un dels sindicats que s'integrarien en el Secretariat Nacional del Treball, que més endavant es convertiria en la Confederació General del Treball (CGT). La CGT és actualment un dels sindicats més grans de França.
En Victor Dejeante va inscriure's inicialment com a membre del POSR i va viure les successives fusions del partit, passant amb ell a formar part del ACR, del PSR, del PSdF i finalment de la SFIO. Va ser un dels diputats més actius del departament del Sena en els dos mandats en què va obtenir escó (1893-1919 i 1924-1927).
# Els joves amants

Els joves amants (títol original en francès, Les Jeunes Amants) és una pel·lícula francobelga dirigida per Carine Tardieu i estrenada el 2022. S'ha doblat i subtitulat al català.

## Sinopsi

Dues persones es tornen a veure 15 anys després de la seva primera trobada. Ella té 71 anys; ell, 45, però està casat i és pare de família. Oposats però hipnotitzats l'un per l'altre, tornen a connectar. La Shauna vol reafirmar que, tot i ser vídua, mare i àvia, és una dona al cap i a la fi.

## Repartiment

* Fanny Ardant: Shauna Loszinsky
* Melvil Poupaud: Pierre Escande
* Cécile de France: Jeanne Escande
* Florence Loiret Caille: Cécilia Loszinsky
* Sharif Andoura: Georges
* Sarah Henochsberg: Rosalie Escande
* Manda Touré: Aïssa Sissoko

## Premis i reconeixements
### Premis

* Festival de Cinema de Cabourg de 2022:
** Swann a la millor direcció
** Swann d'Or a la millor actriu per a Fanny Ardant

### Nominacions

* César de 2023: Millor actriu per a Fanny Ardant

## Referències

* ↑ «Les jeunes amants - critiques». [Consulta: 12 février 2022].
* ↑ «Els joves amants». Goita què fan, ara!. [Consulta: 23 octubre 2023].
* 1 2 3 4 5 6 Murielle Joudet «" Les Jeunes Amants " : les embûches d’une passion hors norme» (en francès). Le Monde, février 2022.
* ↑ N.C. «Les Jeunes amants : Fanny Ardant irradiante» (en francès). Le Républicain lorrain, février 2022.
* ↑ Jacky Bornet «" Les Jeunes Amants " : autopsie d'un coup de foudre entre Fanny Ardant et Melvil Poupaud» (en francès). France Info, février 2022.
* ↑ Olivier De Bruyn «" Les Jeunes Amants " : l'amour n'a pas d'âge» (en francès). Les Échos, février 2022.
* ↑ Fanny Ardant, Pascal Elbé, Françoise Fabian et Sandrine Kiberlain récompensés aux 36e journées romantiques du Festival du film de Cabourg, sur francetvinfo.fr, consulté le 19 juin 2022
# Universitat de Sussa

La Universitat de Sussa (àrab: جامعة سوسة, Jāmiʿat Sūsa) és una universitat pública a Sussa, Tunísia.

## Història

La Universitat de Sussa va ser creada el 2004 a partir d'una divisió de la Universitat del Centre, que havia estat creada el 1991 des de la Universitat de Monastir. La Universitat del Centre havia crescut ràpidament de 45.000 estudiants el 2001-2002 a gairebé 60.000 alumnes el curs 2003-2004. L'any 2004 es van crear noves universitats a Monastir, Kairouan i Gafsa.
El rector és el professor Ahmed Nourreddine Helal.

## Antics alumnes

* Samir Dilou, ministre de drets humans, justícia de transició i portaveu del govern sota el primer ministre Hamadi Jebali.

## Referències

* ↑ Historical Overview on university website Arxivat 2012-03-14 a Wayback Machine. Accessed 25 October 2010
* ↑ UniMed Accessed 25 October 2010
* ↑ Ahmed Lachheb, Samir Dilou Arxivat 2012-06-25 a Wayback Machine., Tunisia Live, 15 August 2011

## Enllaços externs

* Web de la Universitat en anglès Arxivat 2016-01-19 a Wayback Machine.
# Valsequillo de Gran Canaria

Valsequillo de Gran Canaria és un municipi canari pertanyent a la província de Las Palmas, situat a l'est de l'illa de Gran Canària. Valsequillo s'ubica majoritàriament a la zona de les mitjanies, entre els 300 i els 1.800 msnm. El nucli urbà es troba a 574 m d'altitud. Una altra localitat important del municipi és Tenteniguada. La festa d'El Almendro en Flor és una de les més importants de Valsequillo. Del patrimoni natural cal destacar-ne el palmerar de San Roque i el roque Saucillo.

## Evolució demogràfica

| Any | Població | Densitat |
| 1998 | 7.710 | 196,9/km² |
| 1999 | 7.905 | 201,9/km² |
| 2000 | 8.049 | 205,6/km² |
| 2001 | 8.139 | 207,9/km² |
| 2002 | 8.311 | 212,3/km² |
| 2003 | 8.381 | 214,1/km² |
| 2004 | 8.498 | 217,1/km² |
| 2005 | 8.659 | 221,2/km² |
| 2006 | 8.583 | 219,2/km² |

## Dades meteorològiques

* Pluja: 400 mm (de mitjana anual)
* Temperatura: 20 °C (de mitjana)

## Fonts

* Institut Nacional d'Estadística
* Institut canari d'estadística
* Institut geogràfic nacional ministeri de medi ambient
# Enric III de Brunsvic-Lüneburg

Enric III de Brunsvic-Lüneburg (en alemany Heinrich von Braunschweig-Dannenberg) va néixer a Celle (Alemanya) el 4 de juny de 1533 i va morir a Dannenberg el 19 de gener de 1598. Era un noble alemany, fill d'Ernest I de Brunsvic-Lüneburg (1497-1546) i de Sofia de Mecklenburg-Schwerin (1508-1541).
Després de la mort del seu pare va governar el Principat de Lüneburg conjuntament amb el seu germà Guillem, en haver mort també el seu germà gran Francesc Otó, el 1559. Deu anys després, però, va proposar dividir Lüneburg, sense aconseguir-ho, tot i que a canvi de la seva renúncia va obtenir el principat de Dannenberg. Amb tot, continuà exercint la seva autoritat sobre el conjunt del principat de Lüneburg. També va assegurar-se que, amb la mort sense successió de la línia de Brunsvic-Wolfenbüttel de la Casa de Welf només els seus descendents tinguessin dret a heretar.

## Matrimoni i fills

El 30 de març de 1569 ss va casar a Artlenburg amb Úrsula de Saxònia-Lauenburg (1545-1620), filla del duc Francesc I (1510-1581) i de Sibil·la de Saxònia-Freiberg (1515-1592). El matrimoni va tenir set fills:
* Juli Ernest (1571-1636), casat amb Maria d'Ostfriesland (1582-1616).
* Francesc (1572-1601).
* Anna Sofia (1573-1574).
* Enric (1574-1575).
* Sibil·la Elisabet (1576-1630), casada amb Antoni II de Delmenhorst (1550-1619).
* Sidònia (1577-1645).
* August (1579-1666), casat primer amb Clara de Pomerània (†1623), després amb Dorotea d'Anhalt-Zerbst (1607-1634), i finalment amb Elisabet Sofia de Mecklenburg (1613-1676).

## Bibliografia

* Christa Geckler: Die Celler Herzöge. Leben und Wirken 1371-1705. Georg Ströher, Celle 1986.

## Enllaços externs

* Welf
* http://awt.ancestrylibrary.com
# Vesdre

El Vesdre (en alemany Weser, en neerlandès Vesder) és un riu que neix a Konzen, prop de Monschau a l'Eifel (Alemanya) i que desemboca a l'Ourthe a Chênée prop de Lieja (Bèlgica). El nom Vesdre o Weser en alemany prové de dos arrels cèltics: "viz" que significaria segons certes teories vall i "ara" que significa aigua, riu. Hom troba aquests elements també als noms d'altres rius: l'Isar, l'IJzer, l'Isère i molt transformat en Oise. Rep els següents afluents:
* Ghete, en alemany Getz
* Helle
* Gileppe
* Hoëgne

## Geografia

El riu d'una llargada de 60 km rega Eupen, Dolhain, Limburg, Verviers, Pepinster, Sprimont, Olne, Prayon, Chaudfontaine, Vaux-sous-Chèvremont i Chênée. A Eupen s'ha construït una presa per a crear una reserva d'aigua potable.
L'aigua del Vesdre és força dolça i així molt idònia per a rentar la llana. Així la indústria tèxtil s'ha desenvolupat als seus marges. Antany, la ciutat de Verviers era considerada com a la «capital de la llana». Les tècniques modernes van tornar aquest recurs inútil, el que va contribuir a l'ocàs d'aquesta indústria. El riu va emportar la semença que es trobava a la llana importada d'Austràlia i així hom troba als seus marges vegetacions exòtiques que no es troben enlloc a Bèlgica.
El cabal mitjà, mesurat a Chênée entre 1995 i 2004 és de 11,4m³ per segon, amb un màxim de 14,7m³ el 2002 i un mínim de 6,3m³ als 1996.

## Galeria

* Presa d'Eupen
* El Vesdre a Pepinster
* El Vesdre al pont d'Ensival
* Pescador al Vesdre a la vila de Limburg
* Chaudfontaine
* Pont del Vesdre a Chaudfontaine
* Pont ferroviari a Hauster (Vaux-sous-Chèvremont)
* El Vesdre a Vaux-sous-Chèvremont

## Referències

* ↑ Région wallonne - débit des principaux cours d'eau
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# Erté (cràter)

Erté és un cràter d'impacte en el planeta Mercuri de 48,5 km de diàmetre. Porta el nom del pintor rus nacionalitzat francès Romain de Tritoff «Erté» (1892-1990), i el seu nom va ser aprovat per la Unió Astronòmica Internacional el 2013.

## Referències

* ↑ «Erté». Gazetteer of Planetary Nomenclature. United States Geological Survey, 11-10-2016. [Consulta: 4 juny 2017].

## Vegeu també

* Llista de cràters de Mercuri
# Werner Miethe

Werner Miethe, (Berlín, 17 de juliol de 1906 - 1968) fou un ciclista alemany, que es va especialitzar en les curses de sis dies.
Durant la guerra va col·laborar amb el nazis, i més tard se'l va acusar d'estar involucrat amb la mort del també ciclista Albert Richter.

## Palmarès

* 1934
** 1r als Sis dies de Cleveland (amb Gustav Kilian i Heinz Vopel)

## Referències

* ↑ Renate Franz: Der vergessene Weltmeister, Bielefeld 2007. ISBN 978-3936973341.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ernest R. Davidson

Ernest R. Davidson, nascut el 12 d'octubre de 1936 a Terre Haute, Indiana, és professor emèrit de Química a la Universitat de Washington a la ciutat de Seattle als Estats Units.
El seu nom és associat a la correcció de Davidson i a la diagonalització de Davidson, aquest últim aplicat a diagonalitzar les enormes matrius que apareixen als mètodes basats en interacció de configuracions. És autor de més de quatre cents publicacions.
Ha estat guardonat amb diversos premis, a més de ser membre de l'Acadèmia internacional de ciència quàntica molecular (1981), de l'Associació americana per l'avanç de la ciència (1985), així com de l'Acadèmia Nacional de Ciències dels Estats Units (1987).

## Referències

* 1 2 «Ernest R. Davidson» (en anglès). International Academy of Quantum Molecular Science. [Consulta: 16 juny 2020].
* ↑ «Ernest Davidson» (en anglès). Member Directory. National Academy of Sciences, 1987. [Consulta: 16 juny 2020].

## Enllaços externs

* «Ernest R. Davidson» (en anglès). Universitat d'Indiana, 18-06-2013. Arxivat de l'original el 24 de maig 2011. [Consulta: 14 gener 2009].
* Lllista de publicacions: «Articles» (en anglès). Universitat d'Indiana. Arxivat de l'original el 2020-06-16. [Consulta: 16 juny 2020].